# Itsearvio

Aleksi Valta

Aluksi haluaisin mainita, että työ on ollut todella opettavainen ja mielenkiintoinen, joten suuret kiitokset tästä tilaisuudesta!

Aloitin työn teon täysin tyhjältä pöydältä. Päätin tehdä sivuston käyttäen bootstrappia ja angularjs:ää, jotka olivat minulle melko uusia tekniikoita. Ensin opettelin bootstrapin ja angularin perusteita yksinkertaisilla esimerkeillä, joista siirryin sovelluksen kannalta oleellisiin elementteihin.

Työ osoittautui hieman odottamaani haasteellisemmaksi, mutta mielestäni selvisin siitä hyvin. Käytin tehtävän tekemiseen kohtalaisen paljon aikaa, sillä työ sisälsi paljon uuden asian opettelua. Olen tyytyväinen lopputulokseen, koska sain täytettyä tehtävänannon sekä omat kriteerini. Mielestäni lopputulos on toimiva ja helppokäyttöinen sekä visuaalisesti miellyttävä – toki ulkoasuun ja viimeistelyyn voisi käyttää enemmänkin resursseja.

Idean sovellukseeni sain selailemalla apisuomi.fi -sivustoa, josta löysin linkin Finnkinon nettisivuille, josta sain käyttämäni datan poimittua XML-muodossa. Huomasin Finnkinon API:n datan olevan eri muodossa kuin mitä angularjs käsittelee, mutta otin siitä itselleni ylimääräisen haasteen.

Sovelluksella voi siis selailla finnkinon elokuvia päivän ja teatterin mukaan. Joskus haku ei anna tuloksia tai antaa paljon tyhjiä tuloksia, mutta se johtuu pääosin finnkinon datasta.

Tällaisten haasteiden parissa olisi mukava painia jatkossakin!